Държавен вестник, бр. 24, 2011 г., стр. 85

БРОЙ  24	
Д Ъ Р Ж А В Е Н  В Е С Т Н И К 	
СТР.  85  
Този раздел включва редица състояния и форми на поведение с клинично значение, които имат 
тенденцията да бъдат трайни и са израз на характерните за даден индивид стил на живот и отношение 
към себе си и към околните. 
Включва: кверулантна личност, социопатна, асоциална, антисоциална и психопатна личност, агресивна 
личност, гранична (bordеrlinе) личност, астенична, незряла личност, разстройство на половия идентитет в 
юношеството или в зрялата възраст, разстройство на половата роля, мазохизъм, садизъм, сексуална деви­
антност, неуточнена другояче, хомосексуализъм, педофилия, трансвестизъм, ексхибиционизъм, воайорство.
За вземане на експертно решение по отношение на разстройствата на личността е необходима подробно 
събрана и обективизирана анамнеза за живота на освидетелствания, от която да е  видно, че проявле­
нията на личностовото разстройство имат траен и продължителен характер. Изискват се характеристика 
от училище или от месторабота, здравно-производствена характеристика, сведение от близък, епикриза 
от специализирано лечебно заведение за болнична помощ или диспансер, командирска характеристика, 
авиомедицинска характеристика, психологическа характеристика от психолога на авиобазата, данни от 
служебни документи (протоколи от методическия съвет, от атестация и др.). За обективизиране на със­
тоянието лицата по всички графи подлежат на психологично изследване в ЦВМК съгласно Методиката 
за клинично психологично изследване за нуждите на психиатричния преглед и авиопсихологично изслед­
ване за определяне на психологичната годност за летателна служба в мирно време (приложение № 10).
При необходимост случаите се уточняват клинично в специализирано лечебно заведение на МО.
При установено разстройство на личността и поведението в зряла възраст се взема експертно решение 
за негодност за летателна работа и РП по всички графи.
Умствена изостаналост (F70-F79)
Тук се включват група патологични състояния с различна етиология и патогенеза, при които пре­
обладава интелектуално-мнестичната слабост. Тези състояния са най-често вродени или придобити в 
ранното детство.
Оценката на интелектуалното развитие следва да се опира на всяка достъпна информация, т.е. ед­
новременно на клиничната симптоматика и психометричните данни (педагогическа характеристика, 
характеристики от кметството, епикризи от психоневрологичните диспансери и психологично изследване 
съгласно Методиката за клинично психологично изследване за нуждите на психиатричния преглед и 
авиопсихологично изследване за определяне на психологичната годност за летателна служба в мирно 
време (приложение № 10).
Интелектуалните коефиценти (ИК) са основани на тестове със средно ниво, равно на 100, и стандартно 
отклонение, равно на 15, както е по скалите на Векслер и Рейвън. Те следва да се използват като общ 
ориентир и много предпазливо.
Решенията по всички графи са: негодни.
Клас VI. Болести на нервната система (G00-G99)  
Възпалителни болести на централната нервна система (G00-G09) 
Менингити, енцефалити, миелити, енцефаломиелити, вътречерепен и вътрегръбначен абсцес и гра­
нулом, вътречерепен и вътрегръбначен  флебит и тромбофлебит, последици от възпалителни болести на 
централната нервна система.
Към буква „а“ се отнасят случаите с тежка остатъчна неврологична симптоматика, неподдаваща се 
на лечение, и са негодни по всички графи.
Към буква „б“ се отнасят случаите с възпалителни  заболявания  на ЦНС, без  остатъчна  невро­
логична симптоматика и пълно функционално възстановяване. Годността се обсъжда една година след 
нормализиране на ликворния синдром при липса на остатъчна неврологична и психична  симптоматика. 
Годност за летателна служба по гр.  2; 3; 4; 5; 7, 8 и 10 се взема, когато клиничните, психологичните, 
функционално-специфичните авиомедицински изследвания са в границите на нормата (БК, ЕЕГ и +GZ 
за  гр.  2).
При тежко протекли заболявания със забавен възстановителен процес, лека персистираща остатъчна 
неврологична или психична симптоматика, забавено нормализиране на ликворния синдром и протрахи­
ран възстановителен период над 5 месеца обсъждането на годността за летателна дейност се взема след 
изтичане на 2 години от заболяването.
Системни атрофии, засягащи предимно централната нервна система (G10-G13)
След  клинично изследване се взема решение за негодност по всички графи.
Екстрапирамидни и други двигателна нарушения (G20-G26)
След клинично изследване се взема решение за негодност по всички графи.
Други дегенеративни болести на централната нервна система (G30-G32)
Болест на Алцхаймер и други дегенеративни болести на нервната система, некласирани другаде. 
След  клинично изследване се взема решение за негодност по всички графи.
Демиелинизиращи болести на централната нервна система (G35-G37)
Множествена склероза  и други демиелинизиращи болести на централната нервна система. След  кли­
нично изследване и лечение в законоустановения срок се взема решение за негодност по всички графи.
Епизодични и пароксизмални разстройства (G40-G47)
G40 Eпилепсия 
При установена  в  болнично заведение диагноза освидетелстваните по всички графи са негодни.
G43-G44  Мигрена и други синдроми на главоболие
Към буква „а“ се отнасят случаите с тежки пристъпи (5 – 6 пъти в годината, 1 – 2 или повече пъти 
месечно), проявяваща се с тежък болеви синдром, със силно изразени вегетативни и органични мозъчни 
прояви, при които след клинично изследване се взема решение за негодност по всички графи.
Към буква „б“ се отнасят случаите с т. нар. „мигренозни еквиваленти“, които се проявяват с леки и 
редки пристъпи (2 – 3 пъти в годината), придружени от леко незначително изразено главоболие и веге­
тативни прояви, без органична неврологична симптоматика. Освидетелстваните по графи 3, 4, 5, 7, 8 и 
10 са годни, а по останалите графи – негодни.
G45 Преходни церебрални исхемични пристъпи и сродни синдроми
Тук се отнасят единични   рядко обострящи се синдроми на вертебробазиларната система, каротидните 
и церебралните артерии, преходна слепота, транзиторна глобална амнезия при устойчива компенсация 
на функциите между обострянията.